Diari Oficial de la Generalitat Valenciana


Sumari del DOGV 8159, del 30-10-2017 (2017/8775)

RESOLUCIÓ de 27 de setembre de 2017, del Rectorat de la Universitat Jaume I, per la qual es convoca una oferta pública per a la selecció d'una plaça de personal investigador d'aquest organisme, amb contracte laboral temporal per obra o servei a temps parcial. (Projecte ECA, Estación de Climatología Aplicada, codi 11I221, grup investigació 224).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8775


Data del document
:   27-09-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 27 de setembre de 2017, del Rectorat de la Universitat Jaume I, per la qual es convoca una oferta pública per a la selecció d'una plaça de personal investigador d'aquest organisme, amb contracte laboral temporal per obra o servei a temps parcial. (Projecte ECA, Estación de Climatología Aplicada, codi 11I221, grup investigació 224). [2017/8775]  
El Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal investigador d'acord amb les bases següents:  
  
1) Denominació del lloc de treball: personal investigador.  
  
2) Retribució íntegra mensual  
La retribució íntegra mensual, inclosa la part proporcional de les pagues extres, serà de 322,96 euros en concepte de sou base.  
  
3) Objecte i període  
Col·laborar en la realització del projecte «Estudio del escenario atmosférico (ABL) en la provincia de Castellón» amb funcions de tècnic/a superior de suport a la investigació.  
La durada prevista d'aquest contracte serà de 9 mesos. En tot cas la durada del contracte està vinculada a la durada del projecte i la disponibilitat pressupostària d'aquest.  
El període de prova establit serà el que s'indique en la legislació laboral en vigor.  
  
4) Jornada de treball: A temps parcial (10 hores setmanals).  
  
5) Requisits dels aspirants  
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat constitutiu de la Comunitat Europea. També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball oferit haurà d'acreditar almenys el permís de treball i de residència al moment de la contractació.  
  
- Tenir complits 16 anys.  
- Estar en possessió de la titulació de llicenciatura en Químiques, o equivalent. En el cas de titulacions obtingudes en l'estranger, hauran d'acreditar que estan en possessió de la corresponent convalidació o de la credencial que acredite, si escau, l'homologació o la declaració d'equivalència a titulació. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari. En el cas de titulacions obtingudes en l'estranger que no es troben homologades, declarada la seua equivalència o reconegudes en la data de finalització del termini de presentació de sol·licituds es podrà substituir aquest requisit, sempre que la titulació es presumisca per l'òrgan convocant equivalent a l'exigida en la convocatòria, pel de acreditar haver iniciat la tramitació per a l'homologació, declaració d'equivalència o reconeixement, rescindint-se el contracte si l'autoritat competent resol la seua denegació, entenent que existeix denegació quan aquesta es condiciona al compliment de determinats requisits, mentre no es complisquen.  
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
  
6) Mèrits preferents  
Haver col·laborat en investigacions del grup ECA.  
  
7) Sistema selectiu de la plaça  
Es realitzará una prova als aspirants. Serà eliminatòria i podrà ser teòrica i/o pràctica; es puntuarà de 0 a 10 punts, i serà necessari obtenir un mínim de 5 punts per a superar-la. El temari és el que figura en l'annex III.  
La comissió encarregada de resoldre aquesta selecció, valorarà els currículums dels aspirants que hagen aprovat la prova, d'acord amb el barem que figura en l'annex II.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en cas que, valorats els mèrits i, si és el cas, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
  
8) Comissió avaluadora  
La comissió avaluadora té l'estructura que figura en l'annex IV d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 23 y 24 de la Llei 40/2015, d'1 d'octubre, de règim jurídic del sector públic.  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ha d'ajustar en tot moment al que disposa la Llei 40/2015, d'1 d'octubre, de règim jurídic del sector públic.  
Per a qualsevol aclariment sobre la convocatòria, les persones interessades poden dirigir-se al professor José Quereda Sala; e-mail: fvtkvdt@tyg.my.  
  
9) Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre (que es manté en vigor en aplicació del penúltim paràgraf de la disposició derogatòria única de la Llei 39/2015, de l'1 d'octubre, del procediment administratiu comú de les administracions publiques), en el termini de 10 dies hàbils a partir de l'endemà de la seua publicació en el Diari Oficial de la Generalitat Valenciana.  
A la sol·licitud s'unirà la documentació següent:  
a) Una fotocòpia del DNI.  
b) Currículum, amb els mèrits justificats documentalment.  
En l'apartat «Codi» de la sol·licitud ha de figurar el número 17840.  
  
Les instàncies presentades a les oficines de Correus han de complir amb el procediment establit en l'article 205.3 del Reglament dels Serveis de Correus: les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data. Si no ho fa així, es considerarà presentada en la data d'entrada en el registre general d'aquesta universitat.  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb qui tinguen el dit vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.  
  
10) Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'edifici Rectorat i Serveis Centrals, campus del Riu Sec de la Universitat Jaume I, i en la següent adreça d'internet: http://www.uji.es/serveis/rrhh/  
  
11) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions de la comissió avaluadora, d'acord amb l'esmentada norma.  
  
Castelló de la Plana, 27 de setembre de 2017.- El rector: Vicent Climent Jordà.  
  
  
ANNEX I  
Sol·licitud  
  
Dades personals  
Primer cognom:   
Segon cognom:   
Nom:   
Data de naixement:   
DNI:   
Telèfon:  
Adreça electrònica:  
Adreça i codi postal   
Localitat/comarca i província:  
  
Codi: 17050  
  
SOL·LICITE l'admissió en el procés selectiu per a cobrir una plaça temporal d ..., convocat per Resolució de data ..., publicada en el Diari Oficial de la Generatlitat Valenciana número ...  
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
  
(Firma)  
  
Castelló de la Plana, ... d ... de 201 ...  
  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer un ús diferent d'aquell per al qual van ser sol·licitades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta universitat.  
  
  
ANNEX II  
Barem  
  
A) Una prova teòrica i pràctica de caràcter eliminatòria, amb una duració màxima d'una hora. La prova puntuarà de 0 a 10 punts, i serà necessari obtindré un mínim de 5 punts per a superar-la.  
B) Formació relacionada amb el projecte i perfil de la plaça.  
B.1) Expedient acadèmic: fins a 15 punts.  
B.2) Beques: fins a 15 punts.  
C) Experiència en activitats professionals o d'R+D relacionades amb el grup i perfil de la plaça (temps en el lloc de treball, publicacions, ponències i comunicacions presentades a congressos, participació en projectes d'investigació i/o contractes amb administració/empresa, estades en altres centres d'investigació): fins a 40 punts.  
D) Altres mèrits (idiomes d'interés científic, valencià, docència universitària ...): fins a 10 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
  
  
ANNEX III  
Temari  
  
Tema I. El sistema climàtic. Els fenòmens radiactius i les temperatures: procesos radiactius en la província de Castelló.  
Tema II. L'aigua atmosfèrica: l'evaporació, metodologies i fitxes hídriques.  
Tema III. La pressió atmosfè i els vents. Règim aerodinàmic en superfícies i en altura de la província de Castelló.  
Tema IV. La previsió meteorològica: diagrames termodinàmics, mapes i imatges de satèl·lits.  
Tema V. Anàlisi de sèries climàtiques temporals: mètodes d'homogeneïtzació i la seua aplicació a les bases de dades de la província de Castelló.  
Tema VI. L'escenari atmosfèric mediterrani: processos d'acidificació i neutralització.  
Tema VII. La capa activa (MR, Mising Ratio): definició i metodologies de càlcul. Aplicació a la província de Castelló.  
Tema VIII. Concentració i dispersió de contaminants: l'atmosfera i la seua estratificació. Processos de nivells alts en la província de Castelló.  
Tema IX. Models de dispersió atmosfèrica: la modelització gaussiana. Aplicació a l'escenari atmosfèric de la província de Castelló.  
  
  
ANNEX IV  
Comissió avaluadora  
  
Comissió avaluadora titular:  
President: un vicerector o vicerectora de la Universitat Jaume I.  
Vocals: 3 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
  
Comissió avaluadora suplent: la mateixa estructura.